Diari Oficial de la Generalitat Valenciana


Sumari del DOGV 7118, del 25-09-2013 (2013/9058)

RESOLUCIÓ de 31 de juliol de 2013, del secretari autonòmic de Justícia de la Conselleria de Governació i Justícia, per la qual s'acorda inscriure la baixa en el Registre de Fundacions de la Comunitat Valenciana de la Fundación de la Comunidad Valenciana Marca de Garantía del Puerto de Valencia.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7118

Data del DOGV
:   25-09-2013

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2013/9058


Data del document
:   31-07-2013

Organisme emissor
:   Conselleria de Governació i Justícia

Tipus de document
:   Resolució

Descriptors 

:   * Conselleria de Governació i Justícia

RESOLUCIÓ de 31 de juliol de 2013, del secretari autonòmic de Justícia de la Conselleria de Governació i Justícia, per la qual s'acorda inscriure la baixa en el Registre de Fundacions de la Comunitat Valenciana de la Fundación de la Comunidad Valenciana Marca de Garantía del Puerto de Valencia. [2013/9058]  
Vist l'expedient relatiu a la baixa registral de la Fundación de la Comunidad Valenciana Marca de Garantía del Puerto de Valencia (d'ara en avant la Fundació), d'acord amb els següents,   
  
Fets  
Primer. El Patronat de la Fundació esmentada va acordar-ne l'extinció el 27 de juliol de 2010, per la impossibilitat material del compliment dels fins fundacionals, segons consta protocol·litzat en escriptura pública d'11 de novembre de 2010, autoritzada pel notari del col·legi de València, Alejandro Cervera Taulet.  
Instruït l'oportú expedient a este efecte, i després d'haver emés un informe favorable la Comissió del Protectorat de 20 de desembre de 2010, es va dictar la Resolució de 21 de desembre de 2010, del conseller de Solidaritat i Ciutadania, per la qual es va acordar la ratificació per part del Protectorat de la Generalitat de l'esmentat acord d'extinció.  
  
Respecte de les operacions de liquidació, amb data 10 de maig de 2013, es va dictar la resolució del secretari autonòmic de la Conselleria de Governació i Justícia (per delegació de l'exercici de competències) per la qual s'acorda ratificar el balanç de liquidació aprovat pel Patronat de la Fundació, i en la qual s'indicava la necessitat d'acreditar la transferència de l'immobilitzat (per valor de 6.4000 €), i l'efectiu (per valor de 207.362,02) si bé després d'una devolució pendent de l'Agència Tributària (abonament pagaments fraccionats IS 2011), i els gastos justificats en l'expedient (notaria, mudances, etc.) ha ascendit finalment a 214.617,89 €.  
Segon. La Fundació es va inscriure mitjançant una Resolució del director general de Justícia de la Conselleria de Presidència, de 30 de maig de 1996, i el fundador va ser Diego Such Pérez, conseller d'Indústria i Comerç, com a president del Consell d'Administració de Promociones de la Comunidad Valenciana, SA.   
L'article 5 dels estatuts assenyala que: «Constituïx l'objectiu i finalitat de la Fundació, la promoció i millora de la qualitat i competitivitat, així com la seguretat i el desenrotllament de la gestió mediambiental dels servicis prestats per les comunitats portuàries en el marc de foment de l'economia i del perfeccionament de les seues estructures comercials. Com a instrument per al compliment del fi fundacional mencionat, la Fundació podrà crear i gestionar marques de garantia, així com altres instruments d'assegurament de la qualitat, en l'àmbit de la normativa vigent».   
Tercer. L'article 32 dels Estatuts de la Fundació disposa l'entrega dels béns resultants de la liquidació a favor de la Generalitat Valenciana que els destinarà a fins d'interés general.   
Amb data d'entrada en el Registre General de la Conselleria de Governació i Justícia, de 27 de juny de 2013, s'aporta la documentació relativa a l'acreditació de la transferència del romanent, posteriorment, el 8 de juliol de 2013, i a requeriment del Servici d'Entitats Jurídiques, s'aporta còpia compulsada de la dita documentació.  
Ha quedat així acreditat l'ingrés de l'efectiu metàl·lic en el compte bancari de la Generalitat  
En relació amb l'acreditació de la transferència dels altres béns s'aporta, amb data d'entrada de 30 de juliol de 2013, un escrit del director general de Patrimoni de la Conselleria d'Hisenda i Administració Pública, de 22 de juliol de 2013, referit al document denominat acta d'entrega-recepció, de 19 de juny de 2013, en el qual consta que «amb data 19 de juny de 2013 es fa entrega dels béns de la Fundación Marca de Garantia Puerto de València, en la Ciutat Administrativa 9 d'octubre que consten en la relació que s'adjunta al present escrit».  
  
Respecte als drets inherents al Sistema de Qualitat Marca de Garantia, ja va ser acreditada en l'expedient relatiu a la ratificació de l'extinció, la transferència a la Generalitat dels drets que es tenien sobre les marques de la Fundació relatives al dit sistema, que van ser donats d'alta en l'Inventari General de la Generalitat mitjançant una Resolució de la Conselleria d'Economia, Hisenda i Ocupació, de 26 d'abril de 2011, sense perjuí de la seua cessió posterior a l'Autoritat Portuària de València.  
  
Fonaments de dret  
Primer. L'article 10 del Decret 19/2012, de 7 de desembre, del president de la Generalitat, pel qual es determina les conselleries en què s'organitza l'administració de la Generalitat, disposa l'assignació a la Conselleria de Governació i Justícia de les competències, entre altres, en matèria de fundacions.  
Al seu torn, l'article 28 del Decret 179/2012, de 14 de desembre, del Consell, pel qual s'establix l'estructura orgànica bàsica de la Presidència i de les conselleries de la Generalitat, així com l'article 11 del Decret 194/2012, de 21 de desembre, del Consell, pel qual s'aprova el Reglament Orgànic i Funcional de la Conselleria de Governació i Justícia, establixen que la Secretaria Autonòmica de Justícia assumix les competències en matèria de fundacions, entre altres.  
Segon. L'article 2 del Reglament de Fundacions de la Comunitat Valenciana, aprovat per Decret 68/2011, de 27 de maig, del Consell, establix que el Protectorat de les Fundacions de la Comunitat Valenciana l'exercix la Conselleria competent en matèria de fundacions i li correspon al conseller la titularitat del Protectorat, sense perjuí de la possibilitat de la seua delegació o desconcentració.   
  
Tercer. Esta Secretaria Autonòmica de Justícia és competent per a conéixer i resoldre el present expedient per delegació de l'exercici de competències en virtut del que disposa la Resolució de 19 d'abril de 2013, de la Conselleria de Governació i Justícia, sobre delegació en la Secretaria Autonòmica de Justícia de l'exercici de determinades competències en matèria de fundacions.   
En tot cas, de conformitat amb l'article 13.4 de la Llei 30/1992, de 26 de novembre de Règim Jurídic de les Administracions Públiques i del Procediment Administratiu Comú, les resolucions administratives que s'adopten per delegació es consideraran dictades per l'òrgan delegatori.  
Quart. De conformitat amb l'article 25 de la Llei 8/1998, de 9 de desembre, de Fundacions de la Comunitat Valenciana,  
?1. L'extinció de les fundacions es regirà pel que disposen els articles 31 i 32 de la Llei 50/2002, de 26 de desembre, de Fundacions.   
  
2. L'acord d'extinció o, si és el cas, la resolució judicial s'inscriuran en el Registre de Fundacions de la Comunitat Valenciana».   
El dit article 31 de la Llei 50/2002, assenyala «la fundació s'extingirà: c) Quan siga impossible la realització del fi fundacional, sense perjuí del que disposen els articles 29 i 30 de la present llei».  
Quint. De conformitat amb l'article 26 de la Llei 8/1998,   
«Article 26. Liquidació  
1. L'extinció de la fundació, excepte en els supòsits en què té lloc com a conseqüència d'una fusió, determinarà l'obertura del procediment de liquidació, que la realitzarà el Patronat de la fundació sota el control del Protectorat. El Patronat no tindrà més facultats que la de cobrar crèdits, satisfer els deutes i formalitzar els actes pendents d'execució, sense que puga contraure més obligacions, excepte les que siguen necessàries per a la liquidació. Acabades les operacions, formarà l'oportú balanç de liquidació, que haurà de ser aprovat pel Patronat i sotmés a la ratificació pel Protectorat. Dictada esta, es complirà el que disposa l'apartat següent, per a finalitzar la liquidació. Conclosa esta, es farà constar en el Registre de Fundacions de la Comunitat Valenciana la baixa, a sol·licitud del Patronat, per un escrit dirigit al Registre a què s'adjuntarà el certificat de l'acord aprovatori del balanç de liquidació, la ratificació d'este pel Protectorat i una còpia dels documents en què s'hagen formalitzat les operacions a què es referix l'apartat següent. No obstant això, la baixa de la fundació en el Registre, si són operacions pendents d'execució o formalització, hauran de ser dutes a terme pel Protectorat.  
  
  
2. Els béns i drets resultants de la liquidació es destinaran a les fundacions o a les entitats no lucratives públiques o privades que perseguisquen fins d'interés general i que tinguen afectats els seus béns, inclús per al supòsit de la seua extinció, a la consecució d'aquells, i que hagen sigut designats en el negoci fundacional o en els estatuts de la fundació extingida. A falta d'això, esta destinació podrà ser decidida, en favor de les mateixes fundacions i entitats mencionades, pel Patronat, quan tinga reconeguda esta facultat pel fundador i, a falta d'eixa facultat, correspondrà al Protectorat complir eixa comesa.  
  
3. Les fundacions constituïdes per persones juridicopúbliques podran preveure en els seus estatuts que els béns i drets resultants de la liquidació revertisquen al seu fundador».  
Per la seua banda, els Estatuts de la Fundació disposen en l'article 32:  
«Que la Fundació que tindrà duració il·limitada, s'extingirà, a més de pels supòsits previstos legalment, en aquells supòsits en què no puga complir els fins per als quals ha sigut constituïda [?] En estos casos el Patronat ho acordarà per majoria qualificada de dos terços dels seus membres i nomenaran una comissió liquidadora amb els poders necessaris per a complir les seues funcions».  
«Una vegada liquidats els béns que componen la Fundació, el romanent l'entregarà la Comissió Liquidadora a la Generalitat Valenciana la qual el destinarà a fins d'interés general i respectarà, si és el cas, els acords establits amb els aportants a què es referix l'article 13 dels presents estatuts, amb l'obligació de comunicar-ho per al seu coneixement i efectes)».  
Al seu torn, l'article 31 del Reglament Orgànic i Funcional de la Conselleria d'Hisenda i Administració Pública (aprovat per Decret 20/2013, de 25 de gener del Consell), es referix a la Direcció General de Patrimoni com el centre directiu a què corresponen totes aquelles funcions inherents al patrimoni de la Generalitat.  
Sext. Així mateix, són d'aplicació al procés d'extinció i liquidació els articles 39 i 40 del Decret 68/2011, de 27 de maig, del Consell, pel qual s'aprova el Reglament de Fundacions de la Comunitat Valenciana, que regulen els requisits i procediments d'extinció i liquidació de les Fundacions.  
Sèptim. Atenent a l'article 47.14 del Reglament de Fundacions de la Comunitat Valenciana, aprovat per Decret 68/2011, de 27 de maig, del Consell, són actes objecte d'inscripció en el Registre de Fundacions de la Comunitat Valenciana, entre altres: «L'extinció de la fundació, liquidació d'esta, i destinació donada als béns fundacionals».  
  
Vistos els preceptes legals citats, els articles 39 i 40 del Reglament de Fundacions de la Comunitat Valenciana (aprovat per Decret 68/2011, de 27 de maig, del Consell) i la resta de generals de pertinent aplicació, resolc:  
  
Primer  
Acordar la baixa registral de la Fundación de la Comunidad Valenciana Marca de Garantía del Puerto de Valencia, amb núm. registral 254V, en el Registre de Fundacions de la Comunitat Valenciana, ja que ha sigut acreditada la transferència del romanent resultant de la liquidació a la Generalitat.  
  
Cal notificar la present resolució que és definitiva en via administrativa. En contra d'esta podrà interposar-se recurs contenciós administratiu davant de la sala contenciosa administrativa del Tribunal Superior de Justícia de la Comunitat Valenciana, en el termini de dos mesos, comptats des de l'endemà de la seua notificació, d'acord amb el que establixen els articles 14 i 46 de la Llei 29/1998, de 13 de juliol, Reguladora de la Jurisdicció Contenciosa Administrativa, sense perjuí de poder interposar, si és el cas, recurs potestatiu de reposició, en el termini d'un mes, a comptar des de l'endemà de la notificació, davant del conseller de Governació i Justícia, o qualsevol altre recurs que estime procedent.  
  
  
València, 31 de juliol de 2013.- El secretari autonòmic de Justícia: Antonio Gastaldi Mateo.